Toomas Luhats

Toomas Luhats (sündinud 27. veebruaril 1979) on eesti meediajuht, produtsent ning endine raadio- ja teleajakirjanik. Ta on 1. juunist 2022 Eesti Rahvusringhäälingu juhatuse liige.

Toomas Luhats on lõpetanud 2001. aastal Concordia Rahvusvahelise Ülikooli meedia erialal. Ta on end täiendanud Columbia Ülikoolis New Yorgis, IESE Navarra ülikoolis Barcelonas, UCLA Andersoni ärikoolis Californias ja lõpetanud 2002. aastal Eesti Diplomaatide Kooli. 

Ajakirjanikuna on Toomas Luhats Eesti Rahvusringhäälingus juhtinud Eesti Televisiooni, Vikerraadio ja Raadio 2 hommikuprogramme, otseülekandeid, muusikasaateid, olnud laulupidude, "Tähelaeva" ja "Tööotsija" saatejuht ning saadete "Üheksandikud" ja "Teaduse superkangelased" produtsent. Ta on olnud Eesti Televisiooni ja Eesti Rahvusringhäälingu pressiesindaja ning töötanud ERR-i hanketoimetuses sarjade ja filmide ostjana. 

2013. aastast töötas Luhats televisiooni ja multimeedia hankejuhina Telia Eestis. 2016. aastast oli kinoketi Cinamon Holding kommertsdirektor ja juhatuse liige. 

2019. aastal naasis Luhats Eesti Rahvusringhäälingusse, kus hakkas looma ja arendama järelvaatamiskeskkondi. Ta on 2020. aastal avatud ERR-i veebikanali Jupiter kaasasutaja ning ta oli Jupiteri esimene peatoimetaja.Tristan Priimägi. Jupiteri tõus. Intervjuu Toomas Luhatsiga ERR-i veebiportaal, 24.04.2020.

1. juunist 2022 töötab Toomas Luhats Eesti Rahvusringhäälingu juhatuse liikmena.Eesti Rahvusringhäälingu juhatus ERR Info, 01.06.2022. Ta kureerib Eesti Telefilmi ja ETV, ETV2, ETV+ programmide tööd ning on hankeprogrammi, programmiteenistuse ja voogedastusprogrammi Jupiter juhtidele partneriks. Eesti Telefilmis on ta kaasa aidanud sarjade "Eesti (täielik ja kontrollitud) ajalugu", "Legend elu ajal", "Elu võimalikkusest maal", "Von Fock", "Armukelm: Varastatud lootus", "Lühhike öppetus eesti kultuurist", "Pimeduses" ja "Tüdruk Tallinnast" tootmisele. 

2019. aastal tuli ta ETV mälumängu-saatesarja "Eesti mäng" üldvõitjaks.Galerii: "Eesti mängu" võitis Toomas Luhats ERR Eeter, 23.08.2019.

Isiklikku
Toomas Luhatsi isa oli Toivo LuhatsToomas Luhatsi blogi. 

Tema abikaasa on teleprodutsent Triin Luhats, peres kasvab kaks last.Palju õnne! Triin ja Toomas Luhats said teise lapse Kroonika/Delfi 10.05.2017.

Viited

Kategooria:Eesti teleajakirjanikud
Kategooria:Eesti raadioajakirjanikud
Kategooria:Eesti saatejuhid
Kategooria:Tallinna Kristiine Gümnaasiumi vilistlased
Kategooria:Concordia Rahvusvahelise Ülikooli Eestis vilistlased
Kategooria:Sündinud 1979